CELEX: C2005/315/23
Language: sl
Date: 2005-12-10 00:00:00
Title: Zadeva T-354/05: Tožba, vložena  19. septembra 2005  — TF1 proti Komisiji

10.12.2005   
            
            
               SL
            
            
               Uradni list Evropske unije
            
            
               C 315/12
            
         Tožba, vložena 19. septembra 2005 — TF1 proti Komisiji
   (Zadeva T-354/05)
   (2005/C 315/23)
   Jezik postopka: francoščina
   Stranke
   
      Tožeča stranka: Télévision française 1 SA (Boulogne, Francija) (Zastopnika: J.-P. Hordies, C. Smits, avocats)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               Razglasitev ničnosti Odločbe Komisije z dne 20. aprila 2005 o sistemu prispevkov za France Télévision;
            
         
               —
            
            
               naložitev stroškov v skladu s predpisi.
            
         Tožbeni razlogi in bistvene trditve
   Télévision Française 1 s to tožbo predlaga, naj se razglasi za nično Odločba Komisije z dne 20. aprila 2005, s katero je bil sistem prispevkov, ki so ga francoski organi odobrili France Télévision, razglašen za združljiv s skupnim trgom na podlagi člena 86(2) Pogodbe ES.
   Tožeča stranka v podporo svoji tožbi uveljavlja pet tožbenih razlogov, ki v bistvu izhajajo iz:
   
               —
            
            
               nezadostne obrazložitve odločbe;
            
         
               —
            
            
               nespoštovanja pravic do obrambe; tožeča stranka očita Komisiji, da je ni opomnila, naj predstavi svoja stališča, predvsem glede primernosti in obsega zavez, ki si jih je francoska država zadala v postopku preverjanja zadevne državne pomoči, in to navkljub obstoju dialoga in predhodnih stikov med tožečo stranko in Komisijo;
            
         
               —
            
            
               nezadostnega obsega zavez francoske države; tožeča stranka zatrjuje, da sprejete zaveze niso primerne, da bi lahko zagotovile skladnost francoskega sistema prispevkov s pravili Skupnosti o državnih pomočeh, zlasti s pravilom o sorazmernosti financiranja javne službe in z obveznostjo preglednosti uporabe javnih sredstev;
            
         
               —
            
            
               zlorabe postopka; tožeča stranka kritizira ravnanje tožene stranke, po katerem se zdi, da slednja prenaša na nacionalne organe breme presoje, ali je ukrep državne podpore državna pomoč v smislu prava Skupnosti, čeprav ta nadzor spada v izključno pristojnost Komisije;
            
         
               —
            
            
               zmotne uporabe prava glede uporabe člena 86(2) Pogodbe ES v primeru pomoči, ki izhaja iz previsokega povračila stroškov obveznosti javne službe. Tožeča stranka izpodbija Komisijino interpretacijo sodne prakse iz zadeve Altmark (1) in njeno uporabo v tej zadevi. Zatrjuje, da je tožena stranka zmotno uporabila pravo s tem, da je presojala, ali je državni ukrep povračila stroškov javne službe utemeljen na podlagi člena 86(2) Pogodbe ES, čeprav je Komisija sama ugotovila, da zadevni ukrep ne izpolnjuje pogojev, ki jih je postavila sodba v zadevi Altmark.
            
         
      (1)  Zadeva C-280/00, 24.7.2003, Recueil, str. I-7747